ทางรถไฟสายสุพรรณบุรี

**ทางรถไฟสายสุพรรณบุรี**  เป็นทางรถไฟสายหนึ่ง มีจุดประสงค์เพื่อเชื่อมทางรถไฟสายเหนือและทางรถไฟสายใต้เข้าด้วยกัน โดยเริ่มสำรวจแนวทางการก่อสร้างในปี พ.ศ. 2496 และเริ่มก่อสร้างในปี พ.ศ. 2497 ต่อมาช่วงปี พ.ศ. 2501 - 2504 ทางรถไฟสายนี้ไม่ได้รับงบประมาณจึงหยุดการก่อสร้างชั่วคราว หลังจากนั้นเมื่อได้รับงบประมาณจึงทำการก่อสร้างต่อและเปิดเดินรถเมื่อวันอาทิตย์ที่ 16 มิถุนายน พ.ศ. 2506 โดยจอมพลสฤษดิ์ ธนะรัชต์ 

ในอดีตทางรถไฟสายนี้มีสถานีรายทางมากถึง 11 สถานี (ไม่รวมชุมทางหนองปลาดุก) คือ สถานีรถไฟยางประสาท สถานีรถไฟดอนขุนวิเศษ สถานีรถไฟกำแพงแสน สถานีรถไฟหนองฟัก สถานีรถไฟทะเลบก สถานีรถไฟสะพังเขิน สถานีรถไฟศรีสำราญ สถานีรถไฟหนองผักชี สถานีรถไฟบ้านมะขามล้ม สถานีรถไฟสะแกย่างหมู และสถานีรถไฟสุพรรณบุรี ปัจจุบันทางรถไฟสายนี้ได้ยุบสถานีรายทางเหลือเพียงสถานีเดียว คือ สถานีสุพรรณบุรี ที่เหลือมีฐานะเป็นเพียงที่หยุดรถ และป้ายหยุดรถ ประกอบด้วย ป้ายหยุดรถไฟทุ่งบัว  ที่หยุดรถไฟโรงเรียนการบิน ที่หยุดรถไฟศรีสำราญ ป้ายหยุดรถไฟดอนทอง และที่หยุดรถไฟมาลัยแมน ในเส้นทางนี้มีขบวนรถไฟเพียงวันละ 2 ขบวน คือ ขบวนรถชานเมืองที่ 355/356 กรุงเทพ-สุพรรณบุรี-กรุงเทพ

หมายเหตุ : ขบวนรถชานเมืองที่ 355 - 356 วันจันทร์-วันเสาร์ มีเดินเฉพาะตอน กรุงเทพ-ชุมทางหนองปลาดุก วันอาทิตย์ มีเดินจาก กรุงเทพ-สุพรรณบุรี และวันจันทร์มีเดินจาก สุพรรณบุรี-กรุงเทพฯ วันอังคาร-เสาร์ มีเดินเฉพาะตอน ชุมทางหนองปลาดุก-กรุงเทพฯ

## ระเบียงภาพ

ไฟล์:อดีตสถานีรถไฟยางประสาท ตำบลบ้านยาง อำเภอเมืองนครปฐม จังหวัดนครปฐม.jpg|อดีตสถานีรถไฟยางประสาท ตำบลบ้านยาง อำเภอเมืองนครปฐม จังหวัดนครปฐม เปิดเป็นสถานีไม่มีทางสะดวกในวันที่ 16 มิถุนายน พ.ศ. 2506 และยุบลงเป็นที่หยุดรถเมื่อวันที่ 6 ธันวาคม พ.ศ. 2519 ปัจจุบันไม่มีขบวนรถไฟจอดแล้ว
ไฟล์:อดีตสถานีรถไฟดอนขุนวิเศษ ตำบลห้วยหมอนทอง อำเภอกำแพงแสน จังหวัดนครปฐม.jpg|อดีตสถานีรถไฟดอนขุนวิเศษ ตำบลห้วยหมอนทอง อำเภอกำแพงแสน จังหวัดนครปฐม เปิดเป็นสถานีไม่มีทางสะดวกในวันที่ 16 มิถุนายน พ.ศ. 2506 และยุบลงเป็นที่หยุดรถเมื่อวันที่ 7 กุมภาพันธ์ พ.ศ. 2520 ปัจจุบันไม่มีขบวนรถไฟจอดแล้ว
ไฟล์:อดีตสถานีรถไฟกำแพงแสน ตำบลห้วยหมอนทอง อำเภอกำแพงแสน จังหวัดนครปฐม.jpg|อดีตสถานีรถไฟกำแพงแสน ตำบลห้วยหมอนทอง อำเภอกำแพงแสน จังหวัดนครปฐม เปิดเป็นสถานีทางสะดวกในวันที่ 16 มิถุนายน พ.ศ. 2506 และยุบลงเป็นที่หยุดรถเมื่อวันที่ 26 พฤศจิกายน พ.ศ. 2519 ปัจจุบันไม่มีขบวนรถไฟจอดแล้ว
ไฟล์:ที่หยุดรถไฟทุ่งบัว ตำบลรางพิกุล อำเภอกำแพงแสน จังหวัดนครปฐม.jpg|ที่หยุดรถไฟทุ่งบัว ตำบลรางพิกุล อำเภอกำแพงแสน จังหวัดนครปฐม เปิดใช้งานเมื่ิอวันที่ 3 กันยายน พ.ศ. 2527
ไฟล์:อดีตสถานีรถไฟหนองฟัก ตำบลทุ่งบัว อำเภอกำแพงแสน จังหวัดนครปฐม.jpg|อดีตสถานีรถไฟหนองฟัก ตำบลทุ่งบัว อำเภอกำแพงแสน จังหวัดนครปฐม เปิดเป็นสถานีไม่มีทางสะดวกในวันที่ 16 มิถุนายน พ.ศ. 2506 เดิมชื่อสถานี "ทุ่งขวาง" และเปลี่ยนชื่อสถานีเป็น "หนองฟัก" และยุบลงเป็นที่หยุดรถเมื่อวันที่ 1 พฤศจิกายน พ.ศ. 2515 ปัจจุบันไม่มีขบวนรถไฟจอดแล้ว
ไฟล์:อดีตสถานีรถไฟทะเลบก ตำบลกระตีบ อำเภอกำแพงแสน จังหวัดนครปฐม.jpg|อดีตสถานีรถไฟทะเลบก ตำบลกระตีบ อำเภอกำแพงแสน จังหวัดนครปฐม เปิดเป็นสถานีไม่มีทางสะดวกในวันที่ 16 มิถุนายน พ.ศ. 2506 และเปิดเป็นสถานีทางสะดวก มีทางหลีก ทางตัน และชานบรรทุก เมื่อวันที่ 22 กรกฎาคม พ.ศ. 2514 และยุบเป็นที่หยุดรถเมื่อวันที่ 7 กุมภาพันธ์ พ.ศ. 2520 ปัจจุบันไม่มีขบวนรถไฟจอดแล้ว
ไฟล์:อดีตสถานีรถไฟสะพังเขิน ตำบลดอนมะนาว อำเภอสองพี่น้อง จังหวัดสุพรรณบุรี.jpg|อดีตสถานีรถไฟสะพังเขิน ตำบลดอนมะนาว อำเภอสองพี่น้อง จังหวัดสุพรรณบุรี เปิดเป็นสถานีไม่มีทางสะดวกในวันที่ 16 มิถุนายน พ.ศ. 2506 และยุบเป็นที่หยุดรถเมื่อวันที่ 10 เมษายน พ.ศ. 2509 เนื่องจากเปิดที่หยุดรถไฟหนองวัลย์เปรียงขึ้นมาแทน ปัจจุบันไม่มีขบวนรถไฟจอดแล้ว
ไฟล์:อดีตสถานีรถไฟศรีสำราญ ตำบลศรีสำราญ อำเภอสองพี่น้อง จังหวัดสุพรรณบุรี.jpg|อดีตสถานีรถไฟศรีสำราญ ตำบลศรีสำราญ อำเภอสองพี่น้อง จังหวัดสุพรรณบุรี เปิดเป็นสถานีทางสะดวกในวันที่ 16 มิถุนายน พ.ศ. 2506 และเป็นสถานีรายทางแห่งสุดท้ายก่อนยุบเป็นที่หยุดรถเมื่อวันที่ 20 พฤศจิกายน พ.ศ. 2530 ปัจจุบันเป็นศูนย์รวมและกระจายการขนส่งสินค้าเกษตรทางรางศรีสำราญ เป็นศูนย์รวมขนส่งสินค้าเกษตรทางรางของภาคกลางที่กระจายสินค้าส่งทั้งในประเทศและต่างประเทศ
ไฟล์:อดีตที่หยุดรถไฟดอนสงวน ตำบลหัวโพธิ์ อำเภอสองพี่น้อง จังหวัดสุพรรณบุรี.jpg|อดีตที่หยุดรถไฟดอนสงวน ตำบลหัวโพธิ์ อำเภอสองพี่น้อง จังหวัดสุพรรณบุรี เปิดใช้งานวันที่ 20 เมษายน พ.ศ. 2508 ปัจจุบันไม่มีขบวนรถไฟจอดแล้ว
ไฟล์:อดีตสถานีรถไฟหนองผักชี ตำบลวัดโบสถ์ อำเภอบางปลาม้า จังหวัดสุพรรณบุรี (1).jpg|อดีตสถานีรถไฟหนองผักชี ตำบลวัดโบสถ์ อำเภอบางปลาม้า จังหวัดสุพรรณบุรี ยุบเป็นที่หยุดรถเมื่อวันที่ 1 กุมภาพันธ์ พ.ศ. 2516 ปัจจุบันไม่มีขบวนรถไฟจอดแล้ว
ไฟล์:อดีตสถานีรถไฟบ้านมะขามล้ม ตำบลมะขามล้ม อำเภอบางปลาม้า จังหวัดสุพรรณบุรี.jpg|อดีตสถานีรถไฟบ้านมะขามล้ม ตำบลมะขามล้ม อำเภอบางปลาม้า จังหวัดสุพรรณบุรี ยุบเป็นที่หยุดรถเมื่อวันที่ 1 พฤษภาคม พ.ศ. 2522 ปัจจุบันไม่มีขบวนรถไฟจอดแล้ว
ไฟล์:อดีตสถานีรถไฟสะแกย่างหมู ตำบลมะขามล้ม อำเภอบางปลาม้า จังหวัดสุพรรณบุรี.jpg|อดีตสถานีรถไฟสะแกย่างหมู ตำบลมะขามล้ม อำเภอบางปลาม้า จังหวัดสุพรรณบุรี ยุบเป็นที่หยุดรถเมื่อวันที่ 1 ธันวาคม พ.ศ. 2515 ปัจจุบันไม่มีขบวนรถไฟจอดแล้ว

;
## อ้างอิง

สุพรรณบุรี
สุพรรณบุรี
สุพรรณบุรี
สุพรรณบุรี
หมวดหมู่:สิ่งก่อสร้างในอำเภอบ้านโป่ง
หมวดหมู่:สิ่งก่อสร้างในอำเภอเมืองนครปฐม
หมวดหมู่:สิ่งก่อสร้างในอำเภอกำแพงแสน
หมวดหมู่:สิ่งก่อสร้างในอำเภอสองพี่น้อง
หมวดหมู่:สิ่งก่อสร้างในอำเภอบางปลาม้า
หมวดหมู่:สิ่งก่อสร้างในอำเภอเมืองสุพรรณบุรี
หมวดหมู่:ก่อตั้งในประเทศไทยในปี พ.ศ. 2506